Dagur Eggertsson er sakaður um að halla réttu máli varðandi Reykjavíkurflugvöll.mbl.is / Árni Sæberg Þorgeir Pálsson , fyrrverandi flugmálastjóri , segir borgarstjóra ekki draga upp rétta mynd af skýrslu um öryggishlutverk Reykjavíkurflugvallar . Borgarstjóri láti ógert að nefna margvíslega fyrirvara sem gerðir séu við Hvassahraun sem flugvallarstæði , sem komi í veg fyrir að hægt sé að taka nú ákvörðun um byggingu flugvallar á þessum stað . Tilefnið er viðtal við borgarstjóra í Morgunblaðinu um síðustu helgi . „ Mér finnst borgarstjóri gera lítið úr getu Reykjavíkurflugvallar sem varaflugvallar , “ segir Þorgeir í blaðinu í dag . Ingvar Tryggvason , formaður öryggisnefndar Félags íslenskra atvinnuflugmanna , segir það rangt hjá Degi borgarstjóra að Icelandair muni ekki geta notað Max-vélarnar á Reykjavíkurflugvelli . Það sé alvörumál að setja fram rangfærslur og afvegaleiða umræðuna .